ആ സൗഹൃദം നശിച്ചുപോയിട്ടില്ല, ഭാവനയ്ക്കൊപ്പം റിമി ടോമി, താരസുന്ദരിമാരെ സ്നേഹം കൊണ്ടുമൂടി ആരാധകര് ഇപ്പോള് മലയാളത്തില് സജീവമല്ലെങ്കിലും ഭാവനയെന്ന നടിയെ മലയാളി മറന്നിട്ടില്ല. സിനിമകള് മലയാളത്തില് ചെയ്യുന്നില്ലെങ്കിലും മലയാളത്തിലെ ടെലിവിഷന് ഷോകളിലും കൂടാതെ സോഷ്യല്മീഡിയ പേജുകളിലും ഭാവന വളരെയധികം സജീവമാണ്. ഇടയ്ക്ക് സയനോര അടക്കമുള്ള ഗേള്സ് ഗ്യാങിനൊപ്പം അവധി ആഘോഷിക്കാനും ഭാവന എത്താറുണ്ട്. Also Read: കാമുകന് പിറന്നാള് ആശംസകളുമായി രഞ്ജിനി, പൂളില് നിന്നുള്ള ഫോട്ടോ വൈറല് മലയാളികള്ക്ക് എന്ന പോലെ തന്നെ തമിഴ്, തെലുങ്ക്, കന്നട ഭാഷകളിലെ സിനിമാപ്രേമികള്ക്കും ഭാവന സുപരിചിതയാണ്. സമൂഹമാധ്യമങ്ങളില് ഏറെ സജീവമായ താരം ജീവിതത്തിലെ കുഞ്ഞുകുഞ്ഞു വിശേഷങ്ങളും ചിത്രങ്ങളുമെല്ലാം ഇടയ്ക്ക് ആരാധകരുമായി ഷെയര് ചെയ്യാറുണ്ട്. ഇടയ്ക്കിടെ ഫോട്ടോഷൂട്ടുകള് നടത്താറുള്ള താരം അത്തരം ചിത്രങ്ങളും സോഷ്യല്മീഡിയയില് പങ്കുവെക്കാറുണ്ട്. ഇപ്പോള് ഗായികയും അവതാരികയുമെല്ലാമായ റിമി ടോമിക്കൊപ്പമുള്ള ഭാവനയുടെ ഫോട്ടോകളാണ് ശ്രദ്ധനേടുന്നത്. കൂടുതല് വിശേഷങ്ങള് വായിക്കാം... Also Read: പേടിച്ചിട്ടാണ് നിര്ത്താതെ പോയത്, അവരോട് കെഞ്ചി മാപ്പ് പറഞ്ഞിരുന്നു വിശദീകരണവുമായി ഗായത്രി സുരേഷ് അതിഥിയായി ഭാവന മഴവില് മോനരമയില് സംപ്രേഷണം ചെയ്യുന്ന സൂപ്പര് ഫോറില് അതിഥിയായി എത്തിയപ്പോള് ഭാവനയും റിമിയും ഒരുമിച്ച് എടുത്ത് ചിത്രങ്ങളാണിത്. റിമി ടോമിയാണ് ഈ ഫോട്ടോകള് സോഷ്യല്മീഡിയയില് പങ്കുവെച്ചത്. തിളങ്ങുന്ന കറുപ്പ് സാരിയില് മനോഹരിയായാണ് ഭാവന എത്തിയത്. റിമി ടോമി സൂപ്പര് ഫോറിലെ ജഡ്ജ്മാരില് ഒരാളാണ്. സിത്താര കൃഷ്ണ കുമാര്, വിധു പ്രതാപ്, ജ്യോത്സന എന്നിവരാണ് ഷോയിലെ മറ്റ് വിധികര്ത്താക്കള്. സൂപ്പര് ഫോര് സ്പെഷ്യല് എപ്പിസോഡിന് വേണ്ടിയാണ് ഭാവന ഇത്തവണ അതിഥിയായി എത്തിയത്. കൂടാതെ യുവ നടന് ഉണ്ണി മുകുന്ദനും ഷോയുടെ ഭാഗമാകുന്നുണ്ട്. മിഥുന് രമേഷാണ് സൂപ്പര് 4 ജൂനിയേര്സിന്റെ അവതാരകന്. സീനിയേഴ്സിന്റെ ഗ്രാന്ഡ് ഫിനാലെ കഴിഞ്ഞതിന് പിന്നാലെയായാണ് ജൂനിയേഴ്സിന്റെ തുടങ്ങിയത്. കാത്തുസൂക്ഷിക്കുന്ന സൗഹൃദം ബോളിവുഡ് ഗാനത്തിനൊപ്പമായി ചുവടുവെച്ചായിരുന്നു ഭാവനയുടെ ഷോയിലേക്കുള്ള വരവ്. സാരിയില് അതീവ സുന്ദരിയായിരിക്കുന്നു, അടുത്ത കാലത്ത് ഭാവനയെ ഏറ്റവും സുന്ദരിയായി കണ്ടത് ഈ ഷോയിലാണെന്നായിരുന്നു താരത്തെ സ്വാഗതം ചെയ്ത് റിമിയുടെ കമന്റ്. ഇടക്കാലത്ത് ഇരുവരും തമ്മിലുള്ള സൗഹൃദത്തില് വിള്ളലേറ്റതായി വാര്ത്തകള് വന്നിരുന്നു. ഭാവനയുടെ വിവാഹത്തിന് മുമ്ബ് റിമി, ഭാവന, കാവ്യാ മാധവന് എന്നിവര് ഒരുമിച്ച് വിദേശത്തടക്കം നിരവധി ഷോകള് അവതരിപ്പിച്ചിട്ടുണ്ട്. ഭാവനയുടെ വിവാഹ ചടങ്ങില് പങ്കെടുക്കാന് പക്ഷെ റിമി എത്തിയിരുന്നു. സഹോദരനൊപ്പമായിരുന്നു റിമി എത്തിയത്. അതിന്റെ വീഡിയോകള് സോഷ്യല്മീഡിയയില് ഏറെ ശ്രദ്ധിക്കപ്പെട്ടിരുന്നു. ഭാവനയെ കുറിച്ച് റിമി അടുത്തിടെ ഭാവനയെ തനിക്ക് പ്രചോദനമാണെന്ന് റിമി പറഞ്ഞിരുന്നു. ഡയറ്റിന്റെ കാര്യത്തില് തന്നെ മോട്ടിവേറ്റ് ചെയ്തത് ഭാവനയാണ് എന്നാണ് റിമി പറഞ്ഞിരുന്നത്. എത്ര ഗ്ലാസ് വെള്ളം കുടിക്കണമെന്നുള്ള കാര്യങ്ങള് വരെ ഭാവനയാണ് പറഞ്ഞുതന്നതെന്നും. വിളിക്കുമ്ബോഴെല്ലാം വര്ക്കൗട്ടിനെക്കുറിച്ച് സംസാരിക്കാറുണ്ടെന്നും ഇങ്ങനെ ഗുണ്ടുമണിയായി ഉരുണ്ടിരുന്നാല് പോരെന്ന് ഭാവന തന്നോട് പറയാറുണ്ടായിരുന്നെന്നും റിമി പറഞ്ഞിരുന്നു. താനും ഭാവനയും തമ്മില് പിരിഞ്ഞിട്ടില്ലെന്നും ഇടയ്ക്കെപ്പഴോ അതില് ചെറിയ വ്യത്യാസങ്ങള് സംഭവിക്കുകയാണുണ്ടായതെന്നും റിമി ഒരു അഭിമുഖത്തില് വ്യക്തമാക്കിയിരുന്നു. താരസുന്ദരിമാരെ വീണ്ടും ഒരുമിച്ച് കാണാന് കഴിഞ്ഞ സന്തോഷത്തിലാണ് ആരാധകരും. ഇരുവരോടുമുള്ള സ്നേഹം പ്രകടിപ്പിച്ചുള്ള ആരാധകരുടെ കമന്റുകളാണ് ഫോട്ടോയ്ക്ക് കമന്റായി നിറയുന്നത്. കമല് കൊണ്ടുവന്ന നായിക ഭര്ത്താവിനൊപ്പം ബെംഗളൂരുവിലാണ് ഭാവനയുടെ താമസം. നീണ്ട അഞ്ചുവര്ഷത്തെ പ്രണയത്തിനൊടുവിലായിരുന്നു ഭാവനയുടെയും നവീന്റെയും വിവാഹം. 2012ല് റോമിയോ എന്ന ചിത്രത്തിന്റെ ഷൂട്ടിങ്ങിനിടെയാണ് ഭാവനയും നവീനും പരിചയത്തിലാവുന്നത്. റോമിയോ എന്ന ചിത്രത്തിന്റെ നിര്മാതാവ് നവീന് ആയിരുന്നു. വിവാഹം കഴിഞ്ഞ് കുറച്ചുനാള് സിനിമയില് നിന്നും വിട്ടുനിന്ന ഭാവന ശേഷം 96 എന്ന ചിത്രത്തിന്റെ കന്നട റീമേക്കില് നായികയായാണ് അഭിനയരംഗത്തേക്ക് തിരിച്ചെത്തിയത്. സംവിധായകന് കമലിന്റെ നമ്മള് എന്ന സിനിമയില് അഭിനയിച്ചുകൊണ്ടാണ് ചലച്ചിത്ര രംഗത്ത് ഭാവന തുടക്കംകുറിച്ചത്. ഒരു പതിറ്റാണ്ടിലേറെയായി അഭിനയരംഗത്തുള്ള ഭാവന അറുപതിലധികം ചിത്രങ്ങളില് അഭിനയിച്ചിട്ടുണ്ട്. source: filmibeat.com